CELEX: 62021TN0426
Language: fi
Date: 2021-07-14 00:00:00
Title: Asia T-426/21: Kanne 14.7.2021 – Assaad v. neuvosto

23.8.2021   
            
            
               FI
            
            
               Euroopan unionin virallinen lehti
            
            
               C 338/44
            
         
      Kanne 14.7.2021 – Assaad v. neuvosto
      (Asia T-426/21)
      (2021/C 338/54)
      Oikeudenkäyntikieli: englanti
      
         Asianosaiset
      
      
         Kantaja: Nizar Assaad (Beirut, Libanon) (edustajat: Barrister M. Lester, Solicitor G. Martin ja Solicitor C. Enderby Smith)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin yleinen tuomioistuin kumoaa 6.5.2021 annetun neuvoston täytäntöönpanopäätöksen (YUTP) 2021/751 (1) ja 6.5.2021 annetun neuvoston täytäntöönpanoasetuksen (EU) 2021/743 (2), joilla muutetaan neuvoston päätöksen 2013/255/YUTP liitteessä I olevaa merkintää 36 ja 18.1.2012 annetun neuvoston asetuksen (EU) N:o 36/2012 liitteessä II olevaa merkintää 36 (jäljempänä riidanalaiset toimet), siltä osin kuin niitä sovelletaan kantajaan.
      
         Oikeudelliset perusteet ja pääasialliset perustelut
      
      Kanteensa tueksi kantaja väittää, että neuvosto on todennut vuodesta 2011 lähtien toistuvasti, ettei kantaja ole se henkilö, joka on merkitty Syyriaan kohdistettavien rajoittavien toimenpiteiden luettelon kohtaan 36. Riidanalaisilla toimilla neuvosto on pyrkinyt kumoamaan tämän kannan ja väittää nyt ilman mitään tosiseikkoihin tai oikeudellisiin seikkoihin perustuvia perusteluja, että kantaja on merkitty luetteloon vuodesta 2011 lähtien. Kantajan kanneperusteissa riitautetaan neuvoston riidanalaisissa toimissa tekemä täyskäännös sillä perusteella, että neuvosto on tehnyt useita arviointivirheitä, toimet ovat lainvastaisesti taannehtivia ja oikeusvarmuuden periaatteen vastaisia, neuvosto on käyttänyt väärin harkintavaltaansa ja toimet ovat oikeusvoimaperiaatteen vastaisia.
      
         (1)  EUVL 2021, L 160, s. 115.
      
         (2)  EUVL 2021, L 160, s. 1.